**ELŐTERJESZTÉS**

**A KÉPVISELŐ-TESTÜLET**

**2018. december 10-i rendes ülésére**

**Telki Községi Polgármesteri Hivatalánál dolgozó
köztisztviselők illetmény kiegészítéséről szóló rendelet megalkotása**

**1.**

A napirendet tárgyaló ülés dátuma: 2018.12.10.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**:

**2. Jogszabályi hivatkozások**: A közszolgálati tisztviselőkről szóló 2011. évi CXCIX. törvény, valamint a 2018. évi L. törvény (a továbbiakban: Költségvetési törvény) 60. § (1) bek.

**3. Költségkihatások:** A költségvetést terhelő forrásigény.

**4. Tényállás bemutatása:**

A közszolgálati tisztviselőkről szóló 2011. évi CXCIX. törvény (továbbiakban: Kttv.) 234. § (3) és (4) bekezdésében foglaltak szerint:

*(3) A helyi önkormányzat rendeletben egységesen valamennyi felsőfokú iskolai végzettségű köztisztviselőnek a tárgyévre illetménykiegészítést állapíthat meg, amelynek mértéke a köztisztviselő alapilletményének*

*a) a megyei önkormányzatnál, a megyei jogú városnál legfeljebb 40%-a,*

*b) községi önkormányzatnál legfeljebb 20%-a,*

*c) az a) és b) pontban nem szereplő önkormányzatnál legfeljebb 30%-a.*

*(4) A helyi önkormányzat a (3) bekezdés szerint rendeletben illetménykiegészítést állapíthat meg egységesen valamennyi középiskolai végzettségű köztisztviselőnek, amelynek mértéke legfeljebb 20%.”*

A Kttv. 234. § (3) bekezdése az illetménykiegészítés tárgyévre történő megállapítására ad felhatalmazást, így minden évben szükséges új önkormányzati rendelet megalkotása.

Telki község képviselő-testülete 19**/2017.(XII.01.) számú rendeletével döntött a Telki Községi Polgármesteri Hivatalánál dolgozó köztisztviselők 2018. évi illetmény kiegészítéséről, mely szerint a középfokú és a felsőfokú iskola végzettségű köztisztviselők részére 20 %-os illetményeltérítést állapított meg.**

Javaslom a köztisztviselői illetménykiegészítés lehetőségét 2019. évre is meghagyni, és a 2019.évi illetménykiegészítéséről új rendeletet alkotni.

Telki, 2018. december 5.

dr. Lack Mónika

jegyző

**Telki Község**

**Képviselő-testületének**

**…/2018.(XII…..) számú rendelete
Telki Községi Polgármesteri Hivatalánál dolgozó
köztisztviselők illetmény kiegészítéséről**

Telki Község képviselő-testülete a közszolgálatai tisztviselők szóló 2011. évi CXCIX. törvény 234.§. (3)- (5) bekezdésében kapott felhatalmazás alapján az alábbi rendeletet alkotja.

**1.§**

(1) Telki Község Polgármesteri Hivatal által foglakoztatott valamennyi felsőfokú, illetve középfokú végzettségű köztisztviselő 20 %-os illetménykiegészítésben részesül.

**2.§**

(1) Ez a rendelet 2019. január 1-én lép hatályba, és a hatályba lépéssel egyidejűleg a Telki Községi Önkormányzat Polgármesteri Hivatalánál dolgozó köztisztviselők illetmény kiegészítéséről szóló 19**/2017.(XII.01.) számú rendelete** hatályát veszti.

Deltai Károly dr. Lack Mónika polgármester                     jegyző

 **Indokolás**

**1.§-hoz**

A rendelet hatályát határozza meg, a hivatal valamennyi köztisztviselőjére

**2.§-hoz**

A köztisztviselőket megillető illetménykiegészítés mértékét határozza meg.

**Előzetes hatásvizsgálat a jogalkotásról szóló**

 **(a jogalkotásról szóló 2010. évi CXXX. tv. 17. § (1)-(2) bekezdése alapján)**

**Társadalmi, gazdasági, költségvetési hatása:**

A rendelet-tervezet költségvetési vonzata

Telki község Önkormányzatának 2019. évi költségvetési rendelet-tervezetbe beépítésre kerül.

**Környezeti, egészségi következményei:**

**Adminisztratív terheket befolyásoló hatása:**

A rendelet elfogadásának adminisztratív terheket befolyásoló hatása nincsen.

**A rendelet megalkotásának szükségessége, a jogalkotás elmaradásának várható következményei:**

A közszolgálati tisztviselőkről szóló 2011. évi CXCIX. törvény előírja a rendelet megalkotásának kötelezettségét, amennyiben a képviselő-testület illetménykiegészítést hagy jóvá.

**A rendelet alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges személyi, szervezeti feltételek adottak.